Source: https://rovaniemi.cloudnc.fi/fi-FI/Toimielimet/Kaupunginhallitus/Kokous_862020/Asemakaavan_laatiminen_Apukan_alueelle(104357)
Timestamp: 2020-08-04 17:30:10+00:00

Document:
Asemakaavan laatiminen Apukan alueelle | Rovaniemi
Asemakaavan laatiminen Apukan alueelle
Kaupunginhallitus, kokous 8.6.2020
§ 244 Asemakaavan laatiminen Apukan alueelle
ROIDno-2019-738
Apukassa tilan 698-409-31-17 Koskiapukka ja 698-409-31-18 Vanha-Apukka maanomistajat ja vuokramiehet ovat esittäneet, että kaupunki käynnistäisi asemakaavan laatimisen alueelle. Asemakaavoitus aloitteen on jättänyt maanomistajan ja Metsähallituksen vuokramiehenä alueella toimiva Apukka Resort Oy. Hakijan tavoitteena on laatia alueelle asemakaava ohjaamaan ja turvaamaan matkailupalveluyrityksen toiminta ja kehittyminen.
Hakijat ovat tilanneet kaavan laatimisen konsulttityönä Seitap Oy:ltä ja valtuuttaneet maanmittausteknikko Tapani Honkasen sopimaan käytännön kaavoitusmenettelyistä kaupungin kaavoituksen kanssa. Kaavan laatijalla on maankäyttö- ja rakennuslain mukainen kaavan laatijan pätevyys. Konsultti on toimittanut kaupungille alustavan osallistumis- ja arviointisuunitelman. Asemakaavan pohjakartta laaditaan kaavoitusmittausohjeiston mukaisesti ja sen hyväksyy kaupungingeodeetti.
Kaavoitus esittää tekniselle lautakunnalle, että Apukan alueelle käynnistetään asemakaavan laatiminen. Matkailupalvelua varten laadittavan asemakaava-alueen toteuttamisvastuu siirretään kokonaisuudessaan asemakaavamääräyksellä MRL:n 91§ mukaisesti maanomistajalle tai -haltijalle. Apukan alueen tuleva asemakaava-alue ei kuulu vesihuoltolaitoksen toiminta-alueeseen. Asemakaavaan mahdollisesti sisältyvien katujen ja muiden yleisten alueiden kunnossapitovastuu kuuluu maanomistajalle tai- haltijalle.
Tekninen lautakunta päätää, että Apukan alueen asemakaavan laatimista ryhdyttään tutkimaan. Asemakaava saatetaan vireille sekä valmisteluvaiheen kuulemista varten yleisesti nähtäville. Matkailupalvelua varten laadittavan asemakaava-alueen toteuttamisvastuu siirretään asemakaavamääräyksellä MRL:n 91§ mukaisesti maanomistajalle tai -haltijalle. Apukan alueen tuleva asemakaava-alue ei kuulu vesihuoltolaitoksen toiminta-alueeseen. Asemakaavaan mahdollisesti sisältyvien katujen ja muiden yleisten alueiden kunnossapitovastuu kuuluu maanomistajalle tai- haltijalle. Asemakaavan laatimisesta ja käsittelystä peritään hakijalta 5000 € sekä kuulutuskustannuksena 300 €/kaavakuulutus. Asemakaavan hyväksyy kaupunginvaltuusto.
Elinvoimalautakunta, 25.2.2020
Kaavoitus kaavasuunnittelija TH 13.2.2020:
Apukan asemakaavan laatiminen on saatettu vireille asettamalla osallistumis- ja arviointisuunnitelma nähtäville 18.4.-2.5.2019. Vireilletulo kuulutettiin 17.4.2019 Lapin Kansassa sekä ilmoitettiin kirjeellä osallisille. Asemakaavan vireilletulon aineistoon on ollut mahdollisuus tutustua nähtävilläpidon aikana palvelupiste Osviitassa, kaavoituksessa sekä kaupungin internet -sivuilla Kaavatorilla. Kuulemisen aikana saapui yksi mielipide. Saapunut mielipide käsitellään valmisteluvaiheen kuulemisen jälkeen elinvoimalautakunnassa sekä kaupunginhallituksessa.
Apukan alueelle on laadittu 13.5.2019 päivätty asemakaavaluonnos. Luonnoksessa alueelle on muodostettu matkailua palvelevien korttelialueiden RM tontti, kerrosluvulla II. Rakennusoikeutta alueelle on osoitettu yhteensä 5000 k-m2. Alueen koillisosaan on muodostettu myös n. 3,5, ha:n kokoinen retkeily- ja ulkoilualue VR. Valmisteluvaiheen kuuleminen on suoritettu asettamalla aineisto yleisesti nähtäville 22.5.-4.6.2019. Kuulutus nähtävillä pidosta julkaistiin 20.5.2019 Lapin Kansassa sekä ilmoitettiin kirjeellä osallisille. Asemakaavaan on ollut mahdollisuus tutustua nähtävilläpidon aikana palvelupiste Osviitassa, kaavoituksessa sekä kaupungin internet -sivuilla Kaavatorilla. Kuulemisen aikana saapui yksi mielipide. Saapuneisiin mielipiteisiin on laadittu vastine ja se käsitellään valmisteluvaiheen kuulemisen jälkeen elinvoimalautakunnassa sekä kaupunginhallituksessa.
Valmisteluvaiheen kuulemisen jälkeen on saapuneiden mielipiteiden ja muiden selvitysten osalta kaavaluonnosta korjattu. Naapurikiinteistön esityksestä ja Lapin Ely -keskuksen suostumuksella kaavakarttaan on lisätty toinen tieliittymä kantatielle sekä merkitty siitä korttelialueen läpi ajoyhteys (ajo) rannalla oleville kiinteistöille. Alueella olevien ns. vanhan Apukan alueen rakennusten rakennusoikeusmääriä on selvitetty kaupungin rakennusvalvonnassa ja korjattu vastaamaan nykyistä rakennusoikeusmäärää, jolloin alueen lounaisosalla olevan rakennusalan rakennusoikeus on nostettu vastaamaan olevaa tilannetta (4000 k-m2). Myös kaavakarttaan liittyviä asemamääräyksiä on tarkennettu mm. lisäämällä tonttijakomääräys ja tarkentamalla alinta rakentamiskorkeusmääräystä.
Valmisteluvaiheen kuulemisen jälkeen kaavaan tehdyt korjaukset eivät ole olleet luonteeltaan sellaisia, että kaavan valmisteluvaiheen kuuleminen pitäisi suorittaa uudelleen. Kaavoitus esittää, että 11.2.2020 päivätty Apukan asemakaava hyväksytään jatkokaavoituksen pohjaksi.
Elinvoimalautakunta päättää esittää kaupunginhallitukselle, että se hyväksyy Apukan alueelle laaditun ja 11.2.2020 päivätyn asemakaavaluonnoksen. Asemakaava saatetaan ehdotusvaiheen kuulemista varten julkisesti nähtäville ja siitä pyydetään Lapin Ely-keskuksen lausunto. Asemakaavaan on merkitty velvoitteita toteuttamisvastuusta maankäyttö- ja rakennuslain 91 §.n mukaisesti, mistä tekninen lautakunta on 26.3.2019 päättänyt. Kaavaan mahdollisesti kohdistuvat kiinteistötekniset toimet laaditaan myöhemmin asemakaavan laatua lainvoiman. Asemakaavan laatimisesta hakijalta peritään vuoden 2019 hinnoitteluperusteen mukaisesti 5000 € ja kuulutuskustannukset 300€/kuulutus. Asemakaavan hyväksyy kaupunginvaltuusto.
Kaupunginhallitus päättää elinvoimalautakunnan esityksen mukaisesti, että se hyväksyy Apukan alueelle laaditun ja 11.2.2020 päivätyn asemakaavaluonnoksen. Asemakaava saatetaan ehdotusvaiheen kuulemista varten julkisesti nähtäville ja siitä pyydetään Lapin Ely-keskuksen lausunto. Asemakaavaan on merkitty velvoitteita toteuttamisvastuusta maankäyttö- ja rakennuslain 91 §.n mukaisesti, mistä tekninen lautakunta on 26.3.2019 päättänyt. Kaavaan mahdollisesti kohdistuvat kiinteistötekniset toimet laaditaan myöhemmin asemakaavan laatua lainvoiman. Asemakaavan laatimisesta hakijalta peritään vuoden 2019 hinnoitteluperusteen mukaisesti 5000 € ja kuulutuskustannukset 300 €/kuulutus. Asemakaavan hyväksyy kaupunginvaltuusto.
Kaavoitus kaavasuunnittelija TH 27.5.2020:
Apukan asemakaava on pidetty ehdotusvaiheen kuulemista varten julkisesti nähtävillä 24.4.-25.5.2020. Kuulutus nähtävilläpidosta ilmoitettiin 23.4.2020 Lapin Kansassa sekä kirjeellä kaava-alueen rajanaapureille. Asemakaavaan on voinut tutustua nähtävilläpidon aikana kaupungin kaavoituksessa, palvelupiste osviitassa sekä kaupungin internet -sivuilla kaavatorilla. Muistutuksia tai lausuntoja nähtävilläpidon aikana ei saapunut.
Asemakaavassa alueelle muodostuu matkailua palvelevien rakennusten korttelialue RM, kerrosluvulla II. Rakennusoikeutta kaavassa alueelle osoitetaan alueen lounaisosaan 4000 k-m2, joka sisältää myös jo alueella aiemmin olevia rakennuksia. Koillisosaan osoitetaan rakennusoikeutta 2500 k-m2, joka sisältää myös jo alueella aiemmin olevia rakennuksia. Alueelle kaavassa osoittetaan myös uutta retkeily-ja ulkoilualuetta VR, noin 3,5 ha sekä vesialuetta W. Ranta-alueella olevalle kahdelle kiinteistölle kaavassa osoitetaan kulkuyhteys ajo -merkinnällä.
Kaavoitus esittää, että alueelle laadittu ja 11.2.2020 päivätty Apukan asemakaava hyväksytään.
Kaupunginhallitus päättää esittää kaupunginvaltuustolle, että se hyväksyy 26. kaupunginosan Apukan asemakaavan 11.2.2020 päivätyn kaavakartan mukaisesti. Asemakaavaan on merkitty velvoitteita toteuttamisvastuusta maankäyttö- ja rakennuslain 91 §.n mukaisesti, mistä tekninen lautakunta on 26.3.2019 päättänyt. Toteuttamisvastuu edellyttää, että katujen ja muiden yleisten alueiden toteuttamisvastuu kuuluu alueen maanomistajille tai -haltijoille. Kaavoituskustannuksena hakijalta peritään vuoden 2019 hinnoitteluperusteen mukaisesti 5000 € ja kuulutuskustannukset 300 €/kuulutus. Asemakaavan hyväksyy kaupunginvaltuusto.
Sijaintikartta.pdf (pdf, 67 kt)
Asemakaava 11.2.2020.pdf (pdf, 187 kt)
Asemakaavamerkinnät ja -määräykset 11.2.2020.pdf (pdf, 127 kt)
Kaavaselostus 16.3.2020.pdf (pdf, 2051 kt)
§ 241 Kokouksen laillisuus ja päätösvaltaisuus sekä työjärjestyksen hyväksyminen
§ 242 Pöytäkirjan tarkastus
§ 243 Ajankohtaiset asiat
§ 245 Tekstiilihuollon operaattorin kilpailutuksen vaihe
§ 246 Tilintarkastajan raportointi 2019
§ 247 Hyvinvointikertomus 2019
§ 248 Rovaniemen kaupungin lausunto / hallituksen esitysluonnos laajakaistarakentamisen tuesta
§ 249 Nuorisovaltuuston harrastetuet 2020
§ 250 Koulutussopimus
§ 251 Viranhaltijoiden ja lautakuntien päätösten otto-oikeus
§ 252 Ilmoitusasiat
§ 253 LISÄPYKÄLÄ: Häiriötilanteen ja poikkeusolojen erityistoimivallan lakkaaminen (lisäpykälä)

References: § 244

§ 241

§ 242

§ 243

§ 245

§ 246

§ 247

§ 248

§ 249

§ 250

§ 251

§ 252

§ 253